VIRON PASTORIT AREENALLA Peeter Võsu ja Lydia Hõbesalu 2/2
Hei. Seuraatte Pastorit areenalla - ohjelmaa. Olen Peeter Võsu, -
ja aiheenamme tänään on Jerusalemin Temppelivuori, -
jonka alkuunpanijana oli kuningas Daavid.
Jumalan mukaan temppelin rakentaisi Daavidin poika, eikä hän itse.
Mutta Daavid itse teki suunnitelmat sekä hankki materiaalit.
Temppeliin liittyy Raamatun mukaan erityisiä Jumalan lupauksia.
Temppeli on yksi Raamatun keskeisimmistä rakennuksista.
Jerusalemin Temppelivuorella voi nykyäänkin vierailla, mutta -
kristityille ja juutalaisille sallittu vierailuaika on lyhyt.
600-luvulta alkaen Temppelivuorella on temppelin sijasta -
kaksi islamilaista pyhättöä.
Ensimmäinen temppeli hävisi n. 2500 vuotta sitten.
Toinen temppeli tuhoutui v. 70 jKr. roomalaisten kukistaessa rajusti -
juutalaisten sen ajan kansannousun.
Tästä keskustelemme tänään vieraani Lydia Hõbesalun kanssa.
Miksi kuningas Daavid valitsi juuri Jerusalemin temppelin sijainniksi?
Miksi arvelet sen olleen paikkana hänelle niin tärkeä?
Yhtenä varmana syynä pidän hänen tosi läheistä suhdettaan Jumalaan.
Hän halusi löytää kohdan, joka toimisi Jumalan asuinpaikkana.
2. Aik 6:41 sanoo: "Nouse, Herra Jumala, tule asuinpaikkaasi, -
sinä ja arkku, jossa voimasi on! Herra, olkoon pappiesi vaatteena -
pelastus, riemuitkoot uskolliset palvelijasi hyvyydestäsi."
Toisessa kohdassa Jumala puhuu paikasta sanoen näin, eli -
1. Aik 17:9: "Minä hankin kansalleni Israelille asuinsijan -
ja juurrutan sen siihen, niin että se saa asua levollisesti aloillaan.
Eivätkä vääryyden tekijät enää sorra sitä niin kuin ennen..."
Daavidin sydämellä oli tarve -
luoda paikka, jossa voi ylistäen palvella Jumalaa Hänen lähellään.
Luultavasti Daavid tiesi, että kyseessä oli Moorian vuori.
Puhuimme jo aiemmin siitä, kuinka -
filistealaiset veivät liitonarkun israelilaisilta, -
ja kuinka se vähitellen palautui taas lähemmäksi Jerusalemia.
Se vietiin edellisestä paikasta, eli Silosta. Mutta kun Daavid -
teki Jerusalemista pääkaupungin, halusi hän, että myös liitonarkku -
palautuisi Jerusalemiin, eikä sinne, jossa telttamaja sijaitsi.
Eli Moorian vuorella oli Daavidille aivan erityinen merkitys.
Olen käynyt Jerusalemissa usein ja sanonut aina, että -
Jerusalemiin mennessä voi asioista avautua ihan uudet ulottuvuudet.
Mielenkiintoista on, että Daavidin johdolla ja ensimmäistä kertaa -
Israelille valloitettu vanha jebusilaisten kaupunki sijaitsee -
kahden suuren laakson välissä. Vain yksi paikka on muita korkeammalla.
Siinä sijaitsi vanha, kuningas Daavidin aikainen Jerusalem.
Ainoa korkea kohta Moorian vuori.
Kuningas Daavidin palatsi sijaitsi Daavidin kaupungin, eli -
sen aikaisen Jerusalemin kaikkein korkeimmalla paikalla.
Daavidin palatsi on kaivettu esiin vasta noin 10 vuotta sitten.
Mutta Daavid näki, että vain Jumala sijaitsi kuningasta korkeammalla!
Jumalan temppelin tulikin sijaita maantieteellisesti korkeimmalla.
Eli ylhäältä alas: ensin Jumala, sitten kuningas ja lopuksi kansa.
Jerusalem levisi siitä länteen päin, myöhemmin pohjoiseen.
Nykyiset vanhan kaupungin muurit -
sijaitsevat pääosin samalla paikalla kuin Jeesuksen aikanakin.
Jumala antoi monia temppeliin liittyviä lupauksia -
kuningas Salomonille jo temppelin rakennusaikana.
Ensimmäinen temppeli valmistui noin v. 959 eKr., -
eli vähän alle 1000 v. ennen Kristusta.
Kuningas Daavidin ajan Jerusalem on n. 3000 vuotta vanha, ja -
joku vuosi sitten sitä juhlittiin erittäin juhlallisin menoin.
Jerusalem jälleenyhdistyi n. 50 v. sitten, mutta kyse on Israelin -
pääkaupunkina pitkään toimineesta, jo n. 3000 v. vanhasta kaupungista.
Temppeli valmistui n. v. 959 eKr., eli on jo kunnioitettavan ikäinen..
Mutta missä ovat Jumalan lupaukset? Oletko tutkinut Raamatusta?
Olen kyllä. Ja niiltä osin kuin asia on minulle auennut, -
pidän tärkeänä sitä, kuinka Jumala laittoi asian Daavidin sydämelle, -
ja kuinka hän vuorostaan siirsi sen perintönä Salomonille.
Jumalalla oli temppelille varma päämäärä ja tarkoitus.
2. Aikakirjassa puhutaan Herran kirkkaudesta ja papeista.
Eli (2.Aik. 7:2-3): "Papit eivät voineet mennä temppeliin, sillä -
se oli täynnä Herran kirkkautta. Kun israelilaiset....näkivät -
Herran kirkkauden laskeutuvan taivaasta temppelin päälle, he -
kumartuivat kasvoilleen ja rukoilivat ja ylistivät Herraa: -
- Hän on hyvä, iäti kestää hänen armonsa."
Erittäin merkittävä on Salomonin rukous temppelin valmistuttua.
Se on pitkä luku, jonka rukousten uskon toimivan vielä tänäänkin, -
sillä rukoukset ovat Jumalan luona, ja ne ovat ikuisia.
Luen vielä 2. Aik. 7:15-17 :
"Nyt silmäni ovat avoinna ja korvani kuulevat rukoukset, -
jotka tässä paikassa lausutaan. Nyt olen valinnut ja pyhittänyt -
tämän temppelin ja tehnyt siitä nimelleni ikuisen asuinsijan.
Se on alati oleva silmissäni ja sydäntäni lähellä."
Satelliittikuvista on Jerusalemissa nähty Jumalan nimikirjaimet, -
joten nämä asiat ovat tänäkin päivänä täysin ajankohtaisia.
Raamatussa kerrotaan myös ensimmäisen temppelin mitat.
Kyseessä oli kunnioitusta herättävän suuri rakennus, -
joka ikävä kyllä tuhoutui Israelin käännettyä selkänsä Jumalalle.
Jumala sanoi: "Jos te rikkomustenne tähden joudutte lähtemään, ja -
jos siksi joudun tuhoamaan paikan, tuon teidät silti takaisin."
Juuri niinhän siinä kävikin, sillä v. 586 eKr. temppeli hävitettiin.
Mutta toinen temppeli rakennettiin vielä huomattavasti suuremmaksi!
Se rakennettiin v. 515 eKr. Persian kuninkaan aloitteesta.
Jumalaa pelkäämätön kuningas sai sydämelleen lähettää kansan -
rakentamaan temppeliä, jotta hän itse saisi Jumalan siunauksen.
Suunnilleen saman kaavan mukaan on Jumala toiminut nykyäänkin.
Raamatun mukaan - Jumala siunaa niitä, jotka Israelia siunaavat.
Persian kuningas Koores lähetti Serubbaabelin johdolla -
juutalaiset takaisin Jerusalemiin. He rakensivat toisen temppelin, -
jonka mitoista tiedossa on vain korkeus, joka oli 27 metriä.
Jeesus ja opetuslapset näkivät Galilean maaseudulta tullessaan -
ylikorkean Temppelivuoren, sekä -
temppelin ympärille rakennetun tasanteen, -
mitoiltaan n. 500 x 300 metriä.
Se tehtiin Herodes Suuren johdolla riittävän suureksi -
sadoille tuhansille ihmisille.
Temppelivuorella he näkivät taloja 10 kertaa korkeamman temppelin.
Sen ajan mittasuhteissa se oli todella erikoinen nähtävyys.
Heidän sitä ihmetellessään ja ihaillessaan, -
Jeesus ikävä kyllä sanoi: "Tähän ei jää kiveä kiven päälle."
Toinen temppeli tuhottiin v. 70 juutalaiskapinan aikaan, ja -
600-luvulla rakennettiin -
islamilaiset al-Aqsa moskeija ja Kalliomoskeija.
Temppelimäestä puhuttaessa on totisesti todettava sen toimineen -
taistelutantereena heti temppelin valmistumisesta alkaen.
Kaikki imperiumit ovat halunneet valloittaa sen, -
mutta turhaan - kiitos kansan kuuliaisuuden Jumalalle!
Israel ei ole koskaan ollut mikään supervaltio tai sotamahti.
Joten kaikki sujui hyvin, kunhan kansa totteli Jumalaa.
Temppelivuori on tänäkin päivänä samanlainen konfliktien keskipiste.
Se on sitä muuta Israelia tai muuta Jerusalemia enemmän.
Kaikki sanovat, että -
Temppelivuorta ei saa antaa juutalaisille.
Samalla kun Israel palautti Jerusalemin hallintaansa, -
palautui myös Temppelivuori.
Israelilaiset tulivat Temppelivuorelle ja -
Jerusalemin vanhaan kaupunkiin 6 päivän sodassa v. 1967.
Upseerien tultua paikalle, sanoivat he nämä historialliset sanat:
"Seisomme Temppelivuorella. Se on meidän. Nyt täällä olemme me."
Tämä tapahtui 6 päivän sodan 3. päivänä - eli 7.6.1967.
Sitten vasemmistohallitus päätti, ettei sitä otetakaan muslimeilta, -
vaan heille jätetään kaikki entiset oikeudet.
Nyt on kiista siitä, että vaikka vuori kuuluu Israelille, -
sitä valvoo islamilainen uskonnollinen neuvosto -
sanellen, miten kukin saa sinne tulla ja mennä...
Tilanne ei miellytä ketään, vaan se aiheuttaa ilmapiirin kireyttä -
ja on oikea jännitteiden pesäke!
Hengellisestä näkökulmasta katsottuna, mitä sinä arvelet?
Kuinka jännitteistä päästäisiin, -
ja löytyisikö tilanteesta jokin hyvä ulospääsy?
Jumala takaa ulospääsyn, sillä -
Jumalan suunnitelmat täyttyvät aina - vuosisadasta toiseen...
Hänellä on kaikille ajanjaksoille omat suunnitelmansa, jotka -
Hän lopulta panee täytäntöön.
Nyt on 50 v. kulunut Jerusalemin ja Israelin jälleenyhdistämisestä.
Kuten jo mainittiin, on luku 50 tärkeä luku myös Jumalalle.
Tiedämme sen olevan juhlavuosi. Ja meneillään oleva vuosi -
on heprealaisen kalenterin mukaan vuosi 5777.
Se merkitsee alueiden palauttamista ja jälleenyhdistämistä.
Tämä näkyy myös siinä, että -
Temppelivuoreen, Israeliin ja Jerusalemiin liittyvät konfliktit -
koskettavat koko maailmaa.
Kyse on pimeyden ja valkeuden välisestä konfliktista, -
joka on aktivoitunut kovasti. Mutta voittajanhan me tiedämme!
Kautta aikojen Jumala on aina jälleenrakentanut Israelia.
Jumala on herättänyt monet ihmiset auttamaan -
temppelin jälleenpystyttämisessä ja paikan palauttamisessa uskoville.
Se on nähtävissä tänäkin päivänä.
Olen käynyt usein Israelissa eri ryhmien kanssa.
Melkein aina on nousu Temppelivuorelle onnistunut, -
mitä pidän hyvin olennaisena, -
sillä se paikka on Raamatussa keskipisteenä.
Käynpä Israelissa kristittyjen tai pyhiinvaeltajien ryhmässä, -
on se keskipisteenä meillekin.
Tällä hetkellä Temppelivuorella käynti on aika mutkikasta.
Muut, kuin islaminuskoiset, -
pääsevät sinne vain parin tunnin ajan aamulla ja tunnin päivällä.
Kaikille tehdään ruumiintarkastus kuin lentokoneeseen mennessä.
Eli Temppelivuorella käynti on ihan omanlaisensa operaatio.
Ensikertalaiset eivät ehkä löydä sitä ainoata oikeata porttiakaan.
Islaminuskoisia varten on jopa 11 sisäänpääsyporttia, -
eikä heille ole aikarajoituksia.
Myös Israel valvoo, ettei kukaan aiheuta siellä konfliktia, -
sillä paikka on räjähdysaltis.
Olen käynyt siellä usein ja nähnyt monta mielenkiintoista tapahtumaa.
Ensimmäisen vierailuni aikana, sain itselleni aivan erinomaisen oppaan.
Hän selitti, missä temppeli oli eri aikakausina sijainnut -
ja minkälaista temppelissä käyminen oli ollut.
Sain häneltä suhteellisen hyvän yleiskatsauksen siitä paikasta.
Oppaani Yehuda Glick toimi Temppeli-instituutin johtajana.
Hän on Israelissa kaikkien tuntema selkeän kantansa vuoksi -
liittyen Temppelivuoreen ja sen palauttamiseen Israelille takaisin.
Mutta hän on ollut myös vihollisten maalitauluna.
Joku vuosi sitten häntä ammuttiin usein laukauksin suoraan päähän.
Tapasin hänet viime vuonna, jolloin hän sanoi uskovansa, että -
Jumalan suunnitelmaan kuului lahjoittaa hänelle vielä lisäaikaa.
Hän on viimeisen vuoden ollut myös Israelin parlamentin jäsen.
Mutta hän johti Temppeli-instituuttia, eli -
vapaaehtoisten ryhmästä koostuvaa organisaatiota, joka uskoo -
temppelin jälleenpalauttamiseen. Eivätkä he ainoastaan usko, sillä -
he ovat alkaneet valmistaa kaikkea mitä temppeliin kuuluu.
Jumalan palauttaessa temppelin tavalla tai toisella, on siihen -
tarvittava esineistö jo valmiina.
Käytetyt materiaalit ja mitat ovat Raamatussa mainitun mukaiset.
Näyttävin esine saattaa olla -
vanhan kaupungin juutalaiskorttelin rinteeseen asetettu -
kultainen menora - eli 7-haarainen kynttelikkö.
Siinä on yli 200 kg puhdasta kultaa - sellaisiakin siellä on, -
mutta myös paljon muuta he ovat temppelin tarpeisiin tehneet, ja -
niistä uutisoidaan vuosittain.
Joku vuosi sitten tehtiin papeille vaatteita, ja viime vuonna -
tehtiin temppelin 3D-mallinnus, jossa ihminen voi virtuaalisesti -
kulkea läpi koko temppelin ja katsoa sen kaikkia huoneita.
Kaikkein pyhimmässä saa kerran vuodessa käydä vain ylipappi.
Pitäen kaikkea temppeliin liittyvää polttopisteenään, -
yhteisön tavoite on olla valmiudessa, -
jos Jumala päättää antaa tai rakentaa heille kolmannen temppelin.
He voivat sisustaa temppelin heti. Kaikki esineet on tehty -
oikean mittaisiksi ja muutenkin tarkkojen tutkimusten mukaan.
Kaikki on siis valmista kolmatta temppeliä varten.
Nykyisin Temppelivuori kuuluu Israelin valtiolle, mutta -
Israel on antanut paljon oikeuksia islamilaisyhteisölle -
haluten välttää välikohtauksia ja konflikteja.
Niinpä Israelin poliisi on yhdessä arabivalvojien kanssa -
Temppelivuorella huolehtimassa rauhan säilymisestä siellä.
Mutta kristitty pyhiinvaeltaja ei saa siellä kantaa mukanaan -
Raamattua, eikä mitään kristityn symbolia kuten ristiä kaulassaan.
Täysin kiellettyä on rukoileminen. Se on aika yllättävää, sillä -
ketä rukoileminen loukkaisi tai häiritsisi?
Ehkä he ovat ymmärtäneet rukouksen olevan kaikkein voimakkain ase!
Juutalaisten kulku sinne on vielä vaikeampaa, sillä -
heidän henkilöpaperinsa kerätään ja tiedot niistä kirjataan ylös.
Yhdellä ortodoksijuutalaisryhmällä on omat symboliset vaatteensa -
ja kipa-päähineensä, joita heiltä ei voida ottaa pois, sillä ne -
ovat osa heidän identiteettiään.
Sitten he lähtevät kulkemaan, vierellään kookkaat vartijat.
Kerran eräs nainen alkoi kovaäänisesti huutamaan ja -
kiertämään ryhmää. Vartijat olivat hienotunteisia ja tiesivät, että -
musliminaiseen ei saa koskea.
Taatakseen rauhaa, vartija tuli siksi väliin oma olkapää edellä.
Tärkeätä on, että ryhmät voivat tulla ja mennä, mutta rauha säilyy.
Sellainen tilanne siellä on.
Kerran lehtimajajuhlan aikaan, teimme lähtöä Temppelivuorelle.
Kylteissä luki normaali aukioloaika joten kaiken piti olla kunnossa.
Mutta 5 min. ennen avaamista sanottiin paikan pysyvänkin kiinni.
Harmittihan se, mutta onneksi päivä ei ollut vielä viimeinen.
Ryhmämme oli lähtenyt Itkumuurilta Temppelivuoren toiselle puolelle -
Juutalaiskortteliin, kun kuulimme ammuskelua ja näimme savua...
Silloin ajattelimme, että "olipa hyvä, kun pääsymme sinne estettiin"
Heitä oli etukäteen varoitettu häiriköinnistä, -
joten sen vuoksi turisteja ei sinne päästetty.
Mutta tästä näkee, kuinka räjähdysherkästä alueesta on kyse.
Arabit siellä puhuvat usein, että Temppelivuorella ei ole -
mitään yhteistä Israelin kanssa, eikä temppeliä ei ole edes ollut, -
vaan ainoastaan al-Aqsa moskeija. No - kyse on vain uskomuksesta -
ja siitä, että menneisyys yritetään vaientaa kuoliaaksi.
Tässä näkyy jälleen asiassa piilevä henkinen ristiriita.
Kyllä 500 x 300 metrin kokoiselle tasangolle mahtuisi -
2 moskeijan lisäksi 1 temppeli, ja ehkä 20 kirkkoa vielä päälle...
Ystävinä eläen tämä onnistuisi.
Mutta henkinen ristiriita on siellä ylhäällä niin vahva ja tuntuva.
Sille emme mahda mitään, mutta jos Jumala on päättänyt toimia, -
prosessi tuntuu jo käynnistyneen: Israelin valtio on palautettu, -
Temppelivuori on palautettu, samoin Jerusalem Israelille 50 v. sitten.
Temppelivuori on Israelin valtion valvonnassa, ja vielä puuttuu se, -
että Israel muuttaisi sen hallinnollista asemaa.
Asiaa pohditaan jatkuvasti knessetissä eli parlamentissa.
Kysymys nousee jatkuvasti esiin, mutta kukaan ei tahdo tehdä -
päätöksiä, jotka raivostuttaisivat koko muslimimaailman, sillä -
heitä on yli miljardin verran!
Israelilla on jo nytkin vihollisia ihan riittämiin, eikä se siksi -
halua kääntää ympärillä olevia islamilaisvaltioita itseä vastaan.
Tässä on politiikkaa, mutta selkeä rooli on myös Jumalalla, -
joka on luvannut palauttaa kaiken entiselleen.
Profeetoiden ennustuksissa kaikki huipentuu Messiaan paluuseen.
Oletko sinä samaa mieltä?
Kyllä olen, sillä Jumala täyttää aina lupauksensa.
Raamatussa, Jes. 44:28 sanotaan: -
Sanon Kyyrokselle "Paimeneni." Mitä minä tahdon, sen hän toteuttaa, -
hän sanoo Jerusalemille: "Sinut rakennettakoon", ja temppelille: -
"Sinut perustettakoon jälleen!"
Jumalan Henki on aina sama - eikä mikään ole Hänelle mahdotonta.
Vähän vastaavaa on se, kun Amerikan presidentti tai -
Valkoisen talon hallinto sanoo seisovansa Israelin rinnalla...
Eli vähän kuten Kyyroskin aikana, jolloin hän ei liittynyt mihinkään.
Mutta Kyyros riensi apuun, kun Jumala sitä pyysi.
Kristityt ympäri maailman antavat tukensa ja rohkaisunsa Israelille.
Sanottakoon vielä, että kyse ei ole minkään aatteen levittämisestä, -
vaan Jumalan rinnalla ja Hänen puolellaan olemisesta -
tässä hengellisessä konfliktissa.
Kiitos kun katsoitte Pastorit areenalla -ohjelmaa, kiitos Lydia.
Uudet tekijät ja uudet teemat odottavat teitä jatkossakin...
Suomennos: Irene Tarkka